Minulla on ollut pakkomielle kolmeen ihmiseen.
Me opimme virheistämme, ihan kuin lapsi.
En taida katua mitään,
mutta toivon, että tämä olisi mennyt toisin.
YHDYSVALLOISSA ON JOKA VUOSI -
YLI KOLME MILJOONAA VAINOAMISTAPAUSTA.
Mietin joskus tekemiäni asioita.
Niitä pidetään vainoamisena, mutta minusta ne eivät ole sitä.
40 % TUOMITUISTA VAINOAJISTA UUSII RIKOKSENSA.
TÄMÄ ON VANKI #1260226:N TARINA.
Kun teen niitä asioita,
taidan olla hullu.
Minua vähän pelottaa.
NETFLIX-SARJA
Olen mieluummin murhaaja kuin vainoaja.
Halusin että hän tuntee, että häntä tarkkaillaan.
Kuka tahansa voi olla vainoaja.
Se on pelottelupuhetta.
Olen yhä niin hullu.
CHILLICOTHEN VANKILA, MISSOURI
Olen Deketrice Jackson.
Sain tuomion vainoamisesta.
Sain neljän vuoden tuomion ja olen ollut täällä kaksi vuotta.
DEKETRICEN VAINOAMISTUOMIO VUONNA 2018 -
PÄÄTTI LIKI 10 VUODEN RIKOSSARJAN USEITA NAISIA KOHTAAN.
Naiset ovat pakkomielteeni.
En juo kahvia enkä polta,
mutta jostain syystä naiset -
kiinnostavat minua. Rakastan kai rakkautta.
DEKETRICE JACKSON VARTTUI SIJAISKODEISSA MILWAUKEESSA.
Menin yhteen sijaiskotiini kuusivuotiaana.
Äiti ei halunnut minua, ja minut otettiin huostaan.
Asuin noin 12 kodissa.
Minua kohdeltiin kaltoin. Minua pahoinpideltiin.
Eikä rakastettu.
10-vuotiaana aloin tykätä naisista.
10-11-vuotiaana aloin tapella koulussa, koska minua kiusattiin siksi,
että pidin naisista.
Menin eri sijaiskoteihin, kun minua ei haluttu,
koska olin kuulemma paha tai minua ei haluttu samaan kotiin -
muiden lasten kanssa koska olin lesbo.
Minua ei rakastettu eikä haluttu.
DEKETRICE OLI 10-VUOTIAS,
KUN HÄNELLE MUODOSTUI ENSIMMÄINEN PAKKOMIELLE NAISEEN.
Olin sijaiskodissa Milwaukeessa.
Me kävimme kirkossa,
ja siellä oli yksi nainen, joka oli ehkä 24-vuotias.
Hän oli tosi kaunis.
Halusin kai, että hän hoivaisi minua.
Hän osti minulle joulu- ja syntymäpäivälahjoja -
ja päästi minut kotiinsa kirkon jälkeen.
Halusin, että hän olisi vanhempani.
Innostuin joka kerta, kun näin hänet.
Yritin sanoa häntä äidiksi, ja hän sanoi:
"En ole sinun äitisi."
Tunsin itseni torjutuksi, eikä minulla ollut äitihahmoa.
Tapasin Deen, kun hän oli pieni tyttö.
Hänet esiteltiin seurakunnalle, ja hän oli tosi ujo.
Tämä on kirkko, jossa Dee varttui.
Divine Temple.
Se on pieni kirkko, jolla on suuri rakastava sydän.
Olen Tunya King.
Tunsin Deen, kun hän kävi kirkossamme.
LAPSENA DEKETRICE KÄVI TUNYAN KOTONA SUNNUNTAISIN.
TUNYASTA TULI DEKETRICEN PAKKOMIELTEEN KOHDE.
Tuntui, että hän kaipasi jotain.
Kuin näkisi koiranpennun koiratarhassa.
Pentu pyytää: "Ota syliin. Rakasta minua."
Vaistosin, että hän tarvitsi rakkautta.
Me olimme minun kodissani.
Hän sanoi: "Adoptoi minut."
Sanoin että en adoptoi ja nauroin.
En kääntynyt katsomaan hänen kasvojaan.
Minä varmaan loukkasin häntä, kun sanoin ei sillä lailla.
Hän varmaan ajatteli:
"Miksi en kelpaa lapseksesi?"
Suhteemme oli puhdas ja kaunis, kun Dee oli nuorempi.
Se alkoi muuttua, kun hän vanheni.
Tapailin ensimmäistä miestäni, ja menin hänen luokseen viikonloppuisin.
Joskus en ehtinyt kirkkoon,
eikä Dee nähnyt minua.
Hän ei halunnut, että menen. Hän halusi olla kanssani.
Sanoin, että olen jo sopinut että menen.
Hän yritti taivutella minut viettämään aikaa kanssaan.
Sanoin: "Me emme käy tätä keskustelua. Sanoin ei ja se siitä."
Hän jatkoi kyselemistä -
ihan kuin muuttaisin mieleni, jos hän kysyy 50 kertaa.
Hän oli sinnikäs.
Sanoin: "Voin soittaa sinulle."
Hän yritti silti pitää minut puhelimessa.
Sanoin: "Suljen nyt puhelimen."
Kun suljin puhelimen, hän soitti heti takaisin.
Minun täytyi ottaa etäisyyttä häneen,
koska näin, mihin suhteemme oli menossa.
Olin järkyttynyt, kun hän meni naimisiin.
Tunsin menettäneeni hänet.
Tuli lapsuus mieleen. En koskaan kelpaa.
Minua ei koskaan rakasteta.
Äitini ei rakastanut minua, eikä Tunya rakastanut minua.
KUN TUNYA KATKAISI YHTEYDET,
DEKETRICE ALKOI LÄHENTYÄ TUNYAN SISKONTYTÖN TIFFANIEN KANSSA.
Kun tapasin Tiffanien, sain tarvitsemaani huomiota.
Minulla oli kuva hänestä,
ja annoin kuvalle hyvänyönsuukkoja.
Ehkä oloni oli turvallisempi.
En pitänyt miehistä, koska minua hyväksikäytettiin lapsena.
En pitänyt itseäni lesbona. En tiennyt, mikä lesbo oli.
Minä vain pidin naisista. Ajattelin: "Hän on kaunis."
En koskaan sanonut miehelle: "Hän on kaunis."
Vain naisille.
Tämä on Tiffanie. Kaunis nuori nainen.
Kuvat ovat ajalta, kun Dee oli elämässämme.
Tiffanie pystyi antamaan Deelle huomiota,
jota Dee ei saanut enää minulta.
Me taisimme olla Tiffanien äidin kotona.
Tiffanie ajatteli: "Dee rakastaa meitä molempia.
Tai hän rakasti sinua ja nyt minua."
Sanoin, että hetkinen.
Meidän suhteemme ei ollut sellainen.
TERVETULOA
En nähnyt merkkejä siitä. Pikemminkin hän halusi,
että olen hänen äitinsä.
Tiffanie oli nuorempi, ja Dee tunsi vetoa häneen.
Ja heidänkin suhteensa muuttui oudoksi.
TEINI-IÄSSÄ DEKETRICE LOI TEKAISTUN SOMEPROFIILIN.
Siskontyttöni kertoi minulle,
että Dee vaihtoi Facebook-nimensä.
Hän nimesi itsensä "Tiffanie Jacksoniksi" ja lähetti meille kaveripyynnöt.
Profiilissa ei ollut kuvaa, joten poistin pyynnön.
Tiffanie sanoi: "Tuo on Dee."
Sanoin: "Voi hyvänen aika. Hetkinen.
Mistä Tiffanie tulee?"
Hän sanoi: "Aivan, tämä menee oudoksi."
TIFF #1
Hän sanoi, että Deketrice matkii hänen elämäänsä.
Ajattelin: "Voi luoja."
VUONNA 2008 DEKETRICE MUUTTI MISSOURIN SPRINGFIELDIIN -
JA ALKOI TAPAILLA NAISIA -
NIMELLÄ TIFFANIE.
VUONNA 2012 DEKETRICE ALOITTI SUHTEEN -
RACHEL-NIMISEN NAISEN KANSSA.
Olin ensi kertaa parisuhteessa 18-vuotiaana.
Ja toinen suhteeni oli Rachel.
Aloin takertua ja tykätä hänestä yhä enemmän.
Se oli ensin molemminpuolista, mutta kun -
minä muutuin takertuvammaksi,
hän ei viihtynyt seurassani.
Minulla ei ollut lapsena äitiä tai turvallista kotia,
ja halusin rakkautta.
Jos joku torjuu minut tai ei halua minua,
masennun ihan hulluna.
Tunnen monenlaisia tunteita, joita en pysty käsittelemään.
Ehkä valitsin kumppanit niin, mutta suhteet saivat ymmärtämään,
että minä en riittänyt.
Kun tapasin Deen, hän esitteli itsensä Tiffaniena.
Sain tietää vasta 6-7 kuukautta myöhemmin,
mikä hänen oikea nimensä oli.
RAKASTA ELÄMÄÄ
Kuulin myöhemmin, että se oli Deketrice.
Olen Christine.
Deketrice oli suhteessa tyttäreni Rachelin kanssa.
Dee oli mukava.
Hän vaikutti aluksi mukavalta ja oli kohtelias ja hyvätapainen.
Sitten hän alkoi -
asua meillä.
Hän muutti meille asumaan.
PIAN MUUTON JÄLKEEN -
CHRISTINE HUOLESTUI DEKETRICEN KÄYTÖKSESTÄ RACHELIA KOHTAAN.
Minusta alkoi tuntua,
että hän ei ollut oikea ihminen Rachelille.
Tiffanie sai päähänsä,
että Rachel teki asioita, joita hän ei tehnyt.
Rachel istui kotona.
PERHE: ELÄMÄN SUURIA SIUNAUKSIA
Tiffanie halusi, että Rachel näyttää tietynlaiselta.
Jos Rachel ei halunnut lähteä ulos tai jotain,
Tiffanie suuttui.
Ja sitten he riitelivät.
Hän saattoi hermostua -
ja olla vähän ilkeä, jos ei saanut tahtoaan läpi.
Minulla oli pakkomielle Racheliin.
Seurasin häntä, kun hän sanoi olevansa töissä.
Menin katsomaan, oliko hän töissä.
Joinakin päivinä hän ei ollut töissä,
ja silloin aloin saada vainoamistaipumuksia.
Se liittyi kai luottamukseen. En luottanut häneen.
Tutkin hänen kännykkänsä ja muuta.
Silloin aloin kai vainota.
Hän yritti jättää minut, ja tein kaikkeni jotta hän jäisi,
mutta minut torjuttiin.
Haluan että he...
Taidan olla joskus kostonhimoinen.
Kun he satuttavat, haluan satuttaa heitä.
Halusin läimäytellä, kun hän teki asioita,
joita en hyväksynyt.
Haukuin häntä huoraksi ja muuta.
Harjoitin henkistäkin väkivaltaa.
2012 LOKAKUU
KUUKAUSIEN SEURUSTELUN JÄLKEEN UHKAUKSET PAHENIVAT.
Tulin kotiin yhtenä iltana.
Etuovi oli auki,
ja he riitelivät, en ole varma mistä.
Näin kun Deketrice raivostui.
Hän uhkasi tehdä asioita.
Se pelotti minua.
En halunnut kuolla.
Seuraavana päivänä me hankimme lähestymiskiellon.
Rachel ja minä hankimme molemmat lähestymiskiellon.
Soittelin hänelle eron aikana.
En ymmärtänyt miksi hän ei halunnut minua. En välittänyt.
En jättänyt häntä rauhaan vaikka piti.
Ilmestyin uuteen kotiin, jossa hän asui äitinsä kanssa.
Seurasin häntä ja muuta.
Ilmestyin paikkoihin, joihin hän meni.
"Anteeksi. Ole minun kanssani."
Menin hänen kotiinsa, vaikka poliisi kielsi.
Hän rikkoi lähestymiskieltoa.
Hän ei välittänyt siitä.
Hänen ei pitänyt tulla 300 metriä lähemmäs meitä.
Hän tuli kotimme pihalle ja alkoi huutaa.
"Rakastan sinua. Kuinka voit tehdä tämän?"
En avannut ovea tai edes puhunut hänelle.
Hän takoi ovea.
Hän yritti sisään ikkunoista.
Repi kaikki kaihtimet.
Pelkäsin kuollakseni,
että hän tekisi jotain -
Rachelille tai jotain.
Hän ehti häipyä ennen poliisien tuloa.
Kauanko tätä jatkui?
Ainakin vuoden.
LOKAKUU 2012
6. LOKAKUUTA 2012 DEKETRICE PIDÄTETTIIN.
HÄN SAI SYYTTEET MUUN MUASSA -
MURROSTA JA PAHOINPITELYSTÄ.
HÄN SAI KAHDEKSAN VUODEN EHDOLLISEN TUOMION.
En tainnut miettiä seurauksia,
koska halusin vain hänet.
Tililläni on seitsemän pahoinpitelyä. Tiesin ettei pitäisi tehdä sitä,
mutta halusin hänen tuntevan, miltä minusta tuntui.
Se masentaa minut joskus,
kun en löydä rakkautta.
Jokainen nainen haluaa omakoti-idyllin.
Aviomiehen.
Lapsia ja hyvän työn.
Minusta tuntuu,
että halusin tuon kaiken, mutta naisen kanssa.
Minua masensi kun en saanut sitä,
ja minä ahdistuin.
Ajattelin, että en ikinä löydä rakkautta.
Jotkut ystäväni sanoivat:
"Etsi rakkaus Jumalan avulla."
EHDONALAISESSA OLLESSAAN DEKETRICE LIITTYI SEURAKUNTAAN.
Vuosia sitten Dee käveli tätä kujaa masentuneena.
Vajamme seinää vasten nojasi kyltti jossa luki:
"Raamattupiiri tänään kello 19."
Hän oli rukoillut Jumalaa vihaisena.
Hän sanoi: "Haluan merkin."
Hän näki meidän kylttimme ja piti sitä merkkinä.
Hän tuli kuistille ja koputti oveen.
Hän kysyi, oliko meillä raamattupiiri seitsemältä.
Sanoin, että meillä on nyt.
Olen Steve Long.
Olin Deen pappi monta vuotta.
Kaikki haluavat rakkautta.
Monella meistä on kunnon perhe tai sosiaalinen ympäristö.
Me saamme rakkautta emmekä ymmärrä, että tarvitsemme sitä.
Mutta Deketrice...
Hän sai kamalan kasvatuksen.
Se poukkoili asiasta toiseen.
Yhtenä iltana hän kutsui minut ja vaimoni käymään,
koska hän harkitsi itsemurhaa.
Me menimme hänen luokseen, ja hän luetteli asioita,
joita oli kokenut.
Me itkimme ja yritimme rakastaa häntä.
Me yritimme kuunnella ja auttaa parhaamme mukaan.
Ja pappina -
ohjaan ihmisiä Jeesus Kristusta kohti.
Me emme maininneet homoutta Deelle.
Hän mainitsi sen meille.
Hänen seksuaalisuutensa -
ei ole oikein hänen mielestään.
Me uskomme,
että Deen seksuaalisuus ei ollut linjassa Raamatun kanssa,
mutta rakkautemme häntä kohtaan oli linjassa Raamatun kanssa.
DEKETRICE EI OLLUT TEHNYT RIKOKSIA KAHDESSA VUODESSA EHDONALAISESSA.
Pärjäsin kaksi vuotta tosi hyvin. Työskentelin päivähoidossa.
Kasvoin ihmisenä ja kävin kirkossa -
mutta aloin saada taas tunteita naisia kohtaan.
VUONNA 2017 DEKETRICE TAPASI "SARAHIN".
Tapasin hänet monitoimitalolla.
En tiennyt, että hänestä muodostuisi pakkomielle.
Tein hulluja juttuja todistaakseni, että rakastin häntä -
ja halusin saada mahdollisuuden.
Ostin hänelle kukkia.
Kun kävin hänen kotonaan, hän ei avannut ovea.
Jätin lahjat ovelle ja palasin 10 minuutin päästä.
Palasin katsomaan, oliko hän ottanut lahjat,
ja lahjat olivat poissa.
Ajattelin: "Voi luoja, hän halusi ne."
Ajattelin, että saisin mahdollisuuden, jos tekisin ne jutut.
Tein tuollaisia asioita -
ja muitakin asioita, mutta ne ovat tosi noloja.
En halua kertoa niitä.
DEKETRICE ALKOI VAINOTA SARAHIA VUONNA 2017.
VUONNA 2018 JUTTU ANNETTIIN VIRANOMAISTEN KÄSIIN.
Tämä tapaus paljastui vuoden jatkuvan ahdistelun -
ja fyysisen vainoamisen jälkeen.
Neiti Jackson ja uhri olivat puhuneet vain muutaman kerran.
Kyseessä oli ihastuminen uhriin,
eikä heidän suhteelleen ollut todellisia perusteita.
Olen konstaapeli David Hatch Springfieldin poliisista.
Tutkin neiti Jacksonin vainoamisjuttua.
"SARAH" EI SUOSTUNUT MUKAAN OHJELMAAN JA HALUSI PYSYÄ NIMETTÖMÄNÄ.
Uhri kertoi, että oli saanut asunnolleen viestin -
ja että tilanne paheni vastaajaviesteiksi -
ja joulu- ja pääsiäislahjoiksi.
Neiti Jackson oli tuonut kukkia ja useita viestejä.
Vaikka uhri oli muuttanut,
neiti Jackson löysi hänen osoitteensa -
ja toi yhä lahjoja.
Neiti Jackson ei kuunnellut ketään.
Hän aikoi jatkaa valitsemallaan tiellä -
ja pitää yhteyttä uhriin.
Kerran hän meni baariin,
jossa uhri oli jonkun ihmisen kanssa,
ja lähestyi uhria.
Hän seurasi uhria joka paikkaan.
Seurasin häntä.
Halusin...
Tämä on noloa.
Halusin ilmestyä paikkoihin, joissa hän oli ja sanoa hei.
Kuin olisin tullut sattumalta.
Hän sanoi: "Jätä minut rauhaan."
Suutuin, kun hän ei halunnut olla kanssani.
Uhri ei enää uskonut olevansa turvassa -
eikä poistunut kotoaan yksin.
HUHTIKUU 2018
14.4.2018 DEKETRICE AJOI SARAHIN KOTIIN.
Kello oli paljon. Seitsemän illalla.
Oli pimeää ja toimitin hänen lahjansa.
Soitin ovikelloa eikä hän avannut.
Menin autooni ja päätin -
lähettää viestin, mutta hän ei vastannut.
Näin miehen menevän sisälle, ja otin jostain syystä kiikarit esiin.
En nähnyt koska oli pimeää.
En yrittänyt satuttaa häntä. Ajattelin vain:
"Kuka tuo mies on?"
POLIISI SAAPUI PAIKALLE, KUN DEKETRICE OLI PIHALLA.
Uhri soitti hätänumeroon ja sanoi, että neiti Jackson -
oli hänen kotinsa ulkopuolella.
Hän pelkäsi, että neiti Jackson tunkeutuisi asuntoon.
DEKETRICE PIDÄTETTIIN, JA HÄN SAI SYYTTEEN VAINOAMISESTA.
Neiti Jackson ei olisi lopettanut -
ahdistelua tai uhrin vainoamista,
jos poliisi ei olisi puuttunut asiaan ja tutkinut tapausta.
Kun tutkin neiti Jacksonin taustaa -
ja rikosilmoituksia Springfieldin poliisilaitoksella,
sanoisin että ilman poliisin väliintuloa -
tilanne olisi saattanut muuttua rakkausviesteistä -
uhkauksiin ja ehkä väkivaltaan.
10. LOKAKUUTA 2018
LOKAKUUSSA 2018 DEKETRICE JACKSON TODETTIIN SYYLLISEKSI -
SARAHIN VAINOAMISEEN. HÄN SAI NELJÄN VUODEN VANKILATUOMION.
Kiistin aluksi tosiasiat.
Mutta vankilassa olen ymmärtänyt, että vainosin häntä.
Kun pääsen kotiin, pelkään että se tapahtuu uudestaan.
MARRASKUU 2021
KÄRSITTYÄÄN YLI PUOLET TUOMIOSTAAN -
DEKETRICE SAI KUULLA, ETTÄ PÄÄSISI PIAN EHDONALAISEEN.
Haluan vain, että en tätä uudestaan.
En halua tehdä tätä enää. Ei ole hauskaa -
itkeä ja miettiä, miksi joku ei halua minua.
Näiden kahden vuoden aikana -
en ottanut vankila-aikaani vakavasti.
Flirttailin ja menin naisten iholle.
Tämä aika olisi pitänyt käyttää -
sydämeni parantamiseen.
Syön psyykelääkkeitä pakkomielteisiin ajatuksiini.
Joskus ne eivät toimi,
koska aloin tykätä naisista täällä.
Minun pitää olla Jumalan ihmisten seurassa,
ettei tämä toistu.
Minun täytyy antautua Jumalalle, katua -
ja seurata Häntä.
En tarvitse rakkautta. Voin rakastaa itseäni.
En etsinyt parisuhdetta kahteen vuoteen.
Näin jälkikäteen ajatellen pärjäsin tosi hyvin,
mutta en osaa sanoa, toistuuko se.
Tulevaa ei voi ennustaa.
Kukaan ei tiedä sillä hetkellä, mitä tapahtuu.
Ehdonalaisessa olevan täytyy tehdä tiettyjä asioita.
Hän ei saa tehdä rikoksia.
Vainoamisen uusimisriski on 50 %.
Joskus rikos uusitaan ensimmäisenä päivänä.
Olen Will Worsham.
Olen Greenen piirikunnan entinen apulaissyyttäjä.
Nyt minulla on yksityinen praktiikka.
WILL WORSHAM ON TUTKINUT VAINOAMISEN UUSIMISPROSENTTEJA.
HÄN KÄVI LÄPI MYÖS DEKETRICEN TAPAUKSEN.
Tämä kansio ulottuu vuodesta 2012 vuoteen 2018.
Hänellä on paljon historiaa ehdonalaisesta -
ja sen rikkomisesta.
Sama kaava toistuu kuuden vuoden aikana.
Käytösmalli jatkuu tuomion pituudesta huolimatta.
TUTKIESSAAN DEKETRICEN TAPAUSTA -
HÄN LUKIT DEKETRICEN KIRJEET TUOMIOISTUIMILLE.
18.7. hän kirjoitti vankilasta tuomarille.
"Olen kapinallinen. Pääni on täynnä asioita.
Olen hyväksikäytetty. En luota auktoriteetteihin.
Myönnän, että olen takertuva ja pakkomielteinen.
Aion käydä terapiassa ja kirkossa ja toimia yhteisössä,
mutta pelkään etten muutu. Tarvitsen apua."
Rehellisin osuus on, kun hän sanoo:
"Pelkään etten muutu. Tarvitsen apua."
On hieno lukea tuo kirjeestä.
Minusta on selvää, että hän tarvitsee psykologista tukea.
Meidän pitää auttaa häntä muuttamaan ajattelutapojaan.
On vaikeaa löytää hänelle resurssit siihen.
Tämä ihminen -
on ollut järjestelmässä koko ikänsä.
Hän kasvoi sijaiskodeissa.
Järjestelmä on ollut hänen vanhempansa -
koko tämän ajan.
Hän ei ole voinut muodostaa aitoa suhdetta vanhempaan.
Hän ei varmaan osaa tehdä sitä.
Järjestelmä on pettänyt hänet -
ja pettää häntä yhä.
Deketricen tulevaisuus huolettaa.
En ole varma onko tarjolla palveluita, joita hän tarvitsee.
Seurakunnat tarjoavat anteeksiantoa -
mutta hän tarvitsee ammatti-ihmisen tuekseen -
muuttamaan hänen ajatteluaan.
VIERAAT
JOS HAET VAPAUTUVAA VANKIA, ODOTA AUTOSSA.
EI PUHELIMIA TÄMÄN PIDEMMÄLLE
Hei. -Hei.
Miten voit?
Olen innoissani ja ahdistunut.
Olen vapaa sisältä ja ulkoa.
Kiitollinen. -Varo.
Onnellinen.
30.11.2021, KOLMEN VANKILAVUODEN JÄLKEEN,
DEKETRICE PÄÄSI EHDONALAISEEN.
Kiinnitä turvavyö.
HÄN VOI JOUTUA TAKAISIN VANKILAAN, JOS RIKKOO EHDONALAISTAAN.
Me aloitamme, ja sinä voit...
Katsomme säkeitä 3 ja 4. -Voimmeko rukoilla ensin?
Totta kai.
Me rukoilemme, että tämä lyhyt hartaushetkikin -
hyödyttäisi meitä.
Ja että sinua ylistetään Jeesuksen nimeen.
Hän on yrittänyt muuttua.
Olen luottavaisempi nyt, koska hän vaikuttaa nöyrältä.
Hän vaikuttaa tosi nöyrältä.
Aion jatkaa Jumalan etsimistä.
Kun luen Raamattua ja minulla on suhde Jumalaan,
uskon että kaikki järjestyy ja Hän pitää ohjat käsissään.
Deen uusi riippuvuus muutti hänen elämänsä.
Hän rakastaa Jeesusta ja haluaa miellyttää tätä.
Kaikki hänen käytöksensä -
kasvaa tuosta uudesta rakkaudesta.
Tajusin että kaikki hajoaa, kun teen asiat omalla tavallani.
Ja kaikki järjestyy, kun teen ne Hänen tavallaan.
Minun pitää muistaa olla joutumatta vaikeuksiin -
ja totella Hänen käskyjään.
En ole synnin orja -
vaan tottelen Häntä ja luovun kaikesta Hänen takiaan.
JOULUKUU 2021
Aion pysyä pois vankilasta.
En aio enää ottaa kenestäkään pakkomiellettä.
Haluan vain elää päivän kerrallaan.
DEKETRICE ON OLLUT VAPAANA KUUKAUDEN JA NOUDATTANUT EHDONALAISEN EHTOJA.
En lähde pahoille teille. Olen vältellyt vanhoja ystäviä.
Olen vältellyt alkoholia.
Ja olen vältellyt naisia.
On ollut parempi tehdä töitä itseni kanssa ja päästä jaloilleni.
Minulla on työpaikka.
Olen tarjoilija Mexican Villassa.
Kaikki menee suunnitelmien mukaan.
Elämästäni on aina puuttunut jotain,
koska en saanut lapsena huomiota.
Sain huomiota pahoilla teoilla -
ja taisin löytää sen, mikä minulta puuttui.
Se oli aina sydämessäni. Löysin Jeesuksen.
On syntiä olla lesbo.
Ymmärrätkö että pakkomielteesi -
ja seksuaalisuutesi ovat eri asioita?
Eikä lesboudessa ole mitään väärää?
Minusta se ei ole väärin, mutta Jumalasta on.
Jumalan mielipiteellä on väliä, ei minun mielipiteelläni.
Haluaisin mennä naimisiin naisen kanssa,
mutta Jumala ei halua sitä, ja minun pitää totella Häntä.
KUUSI KUUKAUTTA MYÖHEMMIN
VAIKKA DEKETRICE RIKKOI EHDONALAISTAAN -
RATTIJUOPUMUKSELLA, HÄN ON PYSYNYT POIS VANKILASTA.
HÄN ON JÄTTÄNYT SEURAKUNTARYHMÄNSÄ -
JA ON UUDESSA SUHTEESSA NAISEN KANSSA.
Tekstitys: Juha Arola